31. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ Αριθ. 5832 της 11/20 Οκτ. 1977 (ΦΕΚ Β'  1048) Περί χορηγήσεως αδειών αναζητήσεως υδρογονανθράκων. Έχοντες υπ' όψει: Το άρθρ. 4 του Νόμ. 468/76 "περί αναζητήσεως, ερεύνης και εκμεταλλεύσεως υδρογονανθράκων και ρυθμίσεως συναφών θεμάτων", αποφασίζομεν: Καθορίζομεν ως ακολούθως λεπτομερείας τινάς αναγκαίας δια την εφαρμογήν των διατάξεων του ανωτέρω άρθρου: 1.Η άδεια αναζητήσεως υδρογονανθράκων εις τα εδάφη της Ελληνικής Επικρατείας και τας κατά το άρθρ.148 παρ.1 του Μεταλλευτικού Κώδικος, περιοχάς, χορηγείται εις ημεδαπά ή αλλοδαπά φυσικά ή νομικά πρόσωπα και οργανισμούς εν γένει, ιδιωτικού ή Δημοσίου Δικαίου. Η παροχή της αδείας απόκειται εις την κρίσιν ημών μετά γνώμην της ΔΕΠ. 2.Δια την χορήγησιν αδείας αναζητήσεως ο ενδιαφερόμενος υποβάλλει προς το Υπουργείον Βιομηχανίας και Ενεργείας, εις διπλούν, τα εξής δικαιολογητικά, συντεταγμένα εις την Ελληνικήν, άλλως συνοδευόμενα υπό επισήμου μεταφράσεώς των εις αυτήν: α)Αίτησιν περί χορηγήσεως της αδείας, αναφερομένην εις μίαν ή πλείονας των κατά το άρθρ. 3 του Νόμ. 468/76 Περιοχών Ερεύνης Υδρογονανθράκων, προσδιοριζομένας δια των Γραμμάτων και Κωδικών Αριθμών, δια των οποίων χαρακτηρίζεται έκαστον "στοιχειώδες ορθογώνιον", συμφώνως προς την δια της υπ' αριθ. 2179/21.4.1977 αποφάσεως ημών, δημοσιευθείσης εις ΦΕΚ Β' 403/25.4.77, γενομένην διαίρεσιν της Χώρας. β)Αντίγραφον Χάρτου του αποτελούντος Παράρτημα της υπ' αριθ. 2179/1977 αποφάσεως ημών (ΦΕΚ Β' 403), εις το οποίον θα εμφαίνωνται δι' ειδικής επισημειώσεως τα περί ων η αίτησις "στοιχειώδη ορθογώνια". γ)Πρόγραμμα εργασιών, περιέχον τα κατωτέρω εν άρθρ. 10, αναφερόμενα στοιχεία. δ)Σύντομον βιογραφικόν σημείωμα και πλήρη στοιχεία του προσώπου, το οποίον θα διευθύνη και εποπτεύη τας εν Ελλάδι εργασίας καθ' άπασαν την διάρκειαν της αναζητήσεως, ως επίσης και του τυχόν προβλεπομένου αντικαταστάτου του. ε)Υπόμνημα περί της εν γένει επιχειρηματικής και επιστημονικής του δράσεως μετ' ειδικής μνείας των προγενεστέρων εργασιών αναζητήσεως, ερεύνης και εκμεταλλεύσεως υδρογονανθράκων. ς)Η αίτησις, συνοδεύεται υπό Γραμματίου καταθέσεως εις το Ταμείον Παρακαταθηκών και Δανείων, υπέρ του Δημοσίου, ποσού δραχμών δύο εκατομμυρίων ως εγγυήσεως ή εγγυητικής επιστολής Τραπέζης νομίμως λειτουργούσης εν Ελλάδι δι' ίσον ποσόν. (Αντί για τη σελ. 686,207(β) Σελ. 686,207(γ) Τεύχος 1423 Σελ. 3 Υδρογονάνθρακες 13.Μ.κ.29-31 3.Επί αιτούντος φυσικού προσώπου, αναφέρονται εις την αίτησιν πλήρη στοιχεία ταυτότητος αυτού, ήτοι ονοματεπώνυμον, όνομα πατρός και μητρός, τόπος γεννήσεως, τόπος κατοικίας και ιθαγένεια. 4.Επί αιτούντος νομικού προσώπου, εις την αίτησιν δέον όπως αναφέρεται η επωνυμία του, η έδρα του, η διεύθυνσις των κεντρικών γραφείων του, εάν δε ταύτα ευρίσκονται εις την αλλοδαπήν, και η διεύθυνσις των τυχόν εν Ελλάδι γραφείων του, τα στοιχεία ταυτότητος, ιθαγένεια και διεύθυνσις κατοικίας των διοικούντων αυτό, εάν δε υφίσταται έτερον νομικόν πρόσωπον δημοσίου ή ιδιωτικού δικαίου, το οποίον ελέγχει το αιτούν (π.χ. "μητρική" εταιρεία) και τα αντίστοιχα στοιχεία τούτου. Συνυποβάλλεται προσέτι αντίγραφον του καταστατικού του αιτούντος ή της τυχόν άλλης υπαρχούσης ιδρυτικής αυτού πράξεως, εφ' όσον δε συντρέχει περίπτωσις και του ως άνω ελέγχοντος αυτό. 5.Πλέον των ανωτέρω, αναλόγως της ειδικωτέρας μορφής του αιτούντος νομικού προσώπου, συνυποβάλλονται, εφ' όσον υφίστανται, οι δύο τελευταίοι ισολογισμοί αυτού, τα στοιχεία ταυτότητος των μετόχων του, των παραστάντων κατά τας δύο τελευταίας Γενικάς Συνελεύσεις και των γενομένων τοιούτων μεταγενεστέρως (εφ' όσον ούτοι είναι γνωστοί) ή (επί προσωπικής Εταιρείας) των εταίρων αυτού. 6.Εν τη αιτήσει περιέχεται και διορισμός αντικλήτου εν Ελλάδι, όστις θα αντιπροσωπεύη τον αιτούντα εις πάσας τας μετά των ελληνικών αρχών σχέσεις του. 7.Εάν εις την αιτουμένην προς αναζήτησιν περιοχήν περιλαμβάνωνται πλείονες των πέντε Περιοχαί Ερεύνης, το ποσόν της κατά τα ανωτέρω (άρθρ. 2 περίπτ. ς) κατατιθεμένης εγγυήσεως ή της εγγυητικής επιστολής, αυξάνεται κατά δραχμάς τετρακοσίας χιλιάδας δι' εκάστην επί πλέον Περιοχήν Ερεύνης. Εάν η άδεια αναζητήσεως παρασχεθή δια Περιοχάς Ερεύνης ολιγωτέρας των αιτηθεισών, επιστρέφεται, εφ' όσον συντρέχει περίπτωσις, η κατατεθείσα δια τας μη παραχωρηθείσας Περιοχάς εγγύησις. Εάν η αίτησις δεν γίνη παντάπασι δεκτή, επιστρέφεται ακεραία η κατατεθείσα εγγύησις. 8.Το κείμενον της τυχόν κατατιθεμένης εγγυητικής επιστολής δέον όπως μη αφίσταται ουσιωδώς του εν τέλει της παρούσης (Παράρτημα Α) συνημμένου υποδείγματος. 9.Αντίγραφον της αιτήσεως αποστέλλεται υπό του Υπουργείου Βιομηχανίας και Ενεργείας εις τας αρμοδίας δια τα κατά το άρθρ. 16 της παρούσης θέματα, Κρατικάς Αρχάς. Σελ. 686,208(γ) Τεύχος 1423 Σελ. 4 13.Μ.κ.31 Υδρογονάνθρακες 10.Το κατά το άρθρ. 2 περίπτ. γ' της παρούσης υποβαλλόμενον πρόγραμμα εργασιών περιέχει πληροφορίας δια την φύσιν και το ακριβές αντικείμενον της αναζητήσεως τας προβλεπομένας ημερομηνίας ενάρξεως και λήξεως της αναζητήσεως ως και εκάστης φάσεως αυτής, μνείαν του χρησιμοποιηθησομένου προσωπικού κατ' ειδικότητας, περιγραφήν των χρησιμοποιηθησομένων μεθόδων αναζητήσεως, τα χρησιμοποιηθησόμενα μέσα χερσαίων ή θαλασσίων ερευνών (αυτοκίνητα, πλοία ή αεροσκάφη ή εν γένει παρεμφερή μέσα) τον εξοπλισμόν αυτών και δη, εάν φέρουν ραντάρ ηχοβολιστικά και ηχοληπτικά όργανα και τον τύπον αυτών,ως επίσης μνείαν των ελληνικών λιμένων, αεροδρομίων ή άλλων περιοχών, αι οποίαι θα χρησιμοποιηθούν ως βάσεις κατά την διάρκειαν της αναζητήσεως. 11.Εάν προβλέπεται διενέργεια σεισμικών ερευνών, το άνω πρόγραμμα περιέχει πληροφορίας δια την χρησιμοποιηθησομένην μέθοδον και το είδος των εκρηκτικών με ειδικήν μνείαν της εντάσεως και του βάθους των εκρήξεων. 12.Κατά την διενέργειαν των αναζητήσεων ουσιώδης παρέκκλισις εκ των υποβληθέντων κατά την παρ. 10 στοιχείων του προγράμματος εργασιών επιτρέπεται μόνον κατόπιν αδείας ημών, παρεχομένης κατόπιν σχετικής αιτήσεως του ενδιαφερομένου. Εις την αίτησιν αναφέρονται οι λόγοι οι επιβάλλοντες την παρέκκλισιν. 13.Δια της χορηγούσης την άδειαν αποφάσεως δύναται να αποκλεισθή εν εκ των περί ων το άρθρ. 2 περίπτ. δ' της παρούσης προσώπων, ή και αμφότερα. Επίσης δύναται να ζητηθή η χρησιμοποίησις προσωπικού και άλλων ειδικοτήτων πλην των εις το πρόγραμμα προβλεπομένων. 14.Δια την χορήγησιν παρατάσεως της χορηγηθείσης αδείας αναζητήσεως δέον όπως υποβάλλεται σχετική αίτησις τουλάχιστον 30 ημέρας από της λήξεως του δι' ο η άδεια αναζητήσεως εξαμήνου. Μετά της αιτήσεως συνυποβάλλονται άπαντα τα μέχρι τότε συλλεγέντα στοιχεία ως επίσης και αναλυτικόν υπόμνημα αναφέρον τους λόγους, δι' ους ζητείται η παράτασις της αδείας, και τον χρόνον, όστις απαιτείται δια την ολοκλήρωσιν της αναζητήσεως. Η παράτασις της αδείας χορηγείται μόνον εφ' όσον κρίνεται απαραίτητος δια την ολοκλήρωσιν της αναζητήσεως και δύναται να είναι διαρκείας μέχρις εξ μηνών. Παράτασις δεν παρέχεται αν δεν υποβληθούν ως άνω, τα ήδη συλλεγέντα στοιχεία. Δια της περί παρατάσεως του χρόνου της αδείας αναζητήσεως αποφάσεως δύνανται να τεθούν και πρόσθετοι όροι, εφ' όσον συντρέχει περίπτωσις. 15.Η απόφασις ημών η χορηγούσα την άδειαν κοινοποιείται επί αποδείξει εις τον αιτήσαντα την άδειαν ή τον αντίκλητόν του. Από της τοιαύτης  κοινοποιήσεως άρχεται το εξάμηνον, δι' ο παρεσχέθη η χορηγηθείσα άδεια, ή το χρονικόν διάστημα δι' ο παρεσχέθη παράτασις αυτής. 16.Η άδεια δύναται να χορηγήται και δια μέρος μόνον ζητηθείσης Περιοχής Ερεύνης (στοιχειώδους ορθογωνίου) υπό όρους κρινομένους εκάστοτε αναγκαίους και δυναμένους ιδία να αφορούν: την ασφάλειαν και απρόσκοπτόν λειτουργίαν του Φαρικού Δικτύου και των τυχόν υπαρχόντων πεδίων βολής και πάσης εν γένει υπό των Ενόπλων Δυνάμεων χρησιμοποιουμένης περιοχής την προστασίαν των ναυτικών οχυρών και των απηγορευμένων εις την ναυσιπλοΐαν περιοχών, την προστασίαν των υπαρχόντων υποβρυχίων καλωδίων ή άλλων υποβρυχίων εγκαταστάσεων, την ασφάλειαν και απρόσκοπτον λειτουργίαν των λιμένων και των προσβάσεών των, την προστασίαν της χερσαίας και θαλασσίας πανίδος και χλωρίδος, την μη παρακώλυσιν της αλιείας, την προστασίαν των αρχαιοτήτων, την ασφάλειαν και απρόσκοπτον λειτουργίαν των συγκοινωνιών δια ξηράς, θαλάσσης και αέρος, των τηλεπικοινωνιών, του δικτύου ηλεκτρικού ρεύματος, των δικτύων ραδιοφωνίας και τηλεοράσεως, των τουριστικών εγκαταστάσεων και την προστασίαν εν γένει περιοχών τουριστικών. Δύναται προσέτι να προβλέπεται παν μέτρον και πας περιορισμός κρινόμενος αναγκαίος δια λόγους Εθνικής ή Δημοσίας ασφαλείας και τάξεως και να επιβάλλεται και η διακοπή των εργασιών, δι' όσον χρονικόν διάστημα ισχύουν οι προκαλέσαντες το μέτρον λόγοι, άνευ ουδεμιάς υποχρεώσεως του Δημοσίου προς αποζημίωσιν, δυναμένης να διαταχθή ως και της απομακρύνσεως των συνεργείων από της περιοχής μέχρι εκλείψεως των επιβαλλόντων την διακοπήν λόγων. 17.Τας εργασίας, αναζητήσεως, καθ' όλην την διάρκειάν των, δύναται να παρακολουθούν εκπρόσωποι των Υπουργείων Βιομηχανίας και Ενεργείας, Εθνικής Αμύνης και Εμπορικής Ναυτιλίας ή και της Δ.Ε.Π. 18.Αι εργασίαι αναζητήσεως εκτελούνται συμφώνως προς τους εκάστοτε εν ισχύϊ κανονισμούς ασφαλείας και τας εν γένει διατάξεις προστασίας του περιβάλλοντος. Ο διενεργών την αναζήτησιν υποχρεούται, όπως γνωστοποιή εις το Υπουργείον την χρονολογίαν ενάρξεως των εργασιών 15 ημέρας προ της ενάρξεως αυτών. 19.Εν περιπτώσει χορηγήσεως αδειών εις πλείονας δια την αυτήν περιοχήν, οι προς ους εχορηγήθησαν αι άδειαι υποχρεούνται, όπως διεξαγάγουν τας ερεύνας κατά τρόπον μη κωλύοντα τας εργασίας των λοιπών. 20.Εν παραβάσει ουσιώδους όρου της αδείας αύτη δύναται να ανακληθή, μετά κλήσιν προς ακρόασιν του εις ον εχορηγήθη. 21.Κατά την εκτέλεσιν της αναζητήσεως επιτρέπεται η χρησιμοποίησις των ακολούθων μεθόδων ερεύνης: α)Βαρυμετρικών ερευνών (GRA VIMETRIC). β)Μετρήσεων θερμικής ροής (HEAT-FLOW). γ)Συλλογής δειγμάτων εκ του υπεδάφους ή του  (Αντί για τη σελ. 686,209) Σελ. 686,2081 Τεύχος 697 - Σελ. 75 Υδρογονάνθρακες 13.Μ.κ.31 δ)Ραδιομετρήσεων (RADIOMETRIC). ε)Σεισμικών ερευνών (SEISMIC). ς)Μαγνητικών ερευνών (MAGNETIC). ζ)Γεωχημικών ερευνών (GEOCHEMICAL). Εάν κρίνεται υπό του αιτούντος την άδειαν ως αναγκαία η χρησιμοποίησις και άλλων μεθόδων, πλην των ανωτέρω, αύται αναφέρονται εις την αίτησιν περί χορηγήσεως της αδείας αναζητήσεως ή και εις σχετικήν μεταγενεστέραν, μετά παραθέσεως των λόγων οι οποίοι καθιστούν αναγκαίαν την χρησιμοποίησιν της αιτουμένης μεθόδου. 22.Ο εις ον εχορηγήθη άδεια αναζητήσεως δύναται πριν ή εκτελέση οιανδήποτε ερευνητικήν εργασίαν να παραιτηθή της αδείας. Εν περιπτώσει ταύτη επιστρέφεται ακεραία η κατατεθείσα εγγύησις. Εάν η παραίτησις υποβληθή μετά την έναρξιν των εργασιών η εγγύησις επιστρέφεται, εάν υποβληθούν εις το Υπουργείον τα συλλεγέντα στοιχεία και δεν ανεκλήθη δι' οιονδήποτε λόγον η άδεια, ούτε εδημιουργήθη, προ της παραιτήσεως, λόγος δικαιολογών την ανάκλησιν αυτής. 23.Συντρεχούσης νομίμου περιπτώσεως η δοθείσα εγγύησις ή εγγυητική επιστολή επιστρέφονται κατόπιν αποφάσεως ημών. 24.Αντίγραφα πάντων των επιστημονικών στοιχείων, και δεδομένων, ιδία των γεωλογικών και μορφολογικών χαρτών και των διατομών, ως και της ερμηνείας αυτών, των προκυπτόντων κατά την διάρκειαν της αναζητήσεως, υποβάλλονται εις διπλούν υπό του λαβόντος την άδειαν εις το Υπουργείον Βιομηχανίας και Ενεργείας αμέσως μετά την λήξιν εκάστης φάσεως της αναζητήσεως, εν πάση δε περιπτώσει εντός τριών μηνών από της λήξεως της αδείας. 25.Η προς την Δ.Ε.Π. παροχή αδειών αναζητήσεως υδρογονανθράκων γίνεται επί τη υποβολή αιτήσεως υπ' αυτής μετ' ειδικής μνείας των προς αναζήτησιν Περιοχών Ερεύνης, άνευ άλλων διατυπώσεων. Η Δ.Ε.Π. υποχρεούται εις υποβολήν των συλλεγέντων στοιχείων εις το Υπουργείον Βιομηχανίας και Ενεργείας, δύναται δε να ανακληθή και η προς αυτήν χορηγηθείσα άδεια εφ' όσον συντρέχει περίπτωσις. Τας εκτελουμένας υπό της Δ.Ε.Π. εργασίας αναζητήσεως δύναται να παρακολουθή εκπρόσωπος του Υπουργείου. Κατά τα λοιπά ισχύουν αναλόγως και επί των υπό της Δ.Ε.Π. ενεργουμένων εργασιών αναζητήσεως αι διατάξεις της παρούσης. Σελ. 686,2082 Τεύχος 697 - Σελ. 76 Η παρούσα δημοσιευθήτω δια της Εφημερίδος της Κυβερνήσεως. (Ακολουθεί υπόδειγμα Εγγυητικής Επιστολής). 